تورکیه میللی قادین بسکتبال تیمی‌نین ده قاتیلدیغی 36-جی آوروپا قادین بسکتبال شامپیوناتی بو گون چک جمهوریتی‌نین پایتاختی پراگ-دا و هرادج کرالوو شهرینده تشکیل ائدیله‌جک.
16 تیمین یئر آلدیغی موسابیقه ده، اؤلکه‌لر 4 قروپدا موباریزه آپاراجاقلار.
قروپ‌لاردا بیرینجی اولان تیملر بیر باشا دؤردد‌بیر فینالا یوکسه‌له‌جک. قروپلارداکی کئچیریلن گوروشلرده 2 –جی و 3-جو یئری توتان تیملر دؤرددبیر فینالا یوکسلمک اوچون اله‌مه گوروشو کئچیره جکلر.  آ و ب قروپون‌داکی موسابیقه لر هرادج کرالوو شهرینده، ج و د قروپون‌داکی موسابیقه لر ایسه پایتاخت پراگ-دا اوینانا‌جاق. قروپ موسابیقه لری ژونن آیینین 19-دا باشا چاتاجاق.
دؤرددبیر فینالا یوکسلمک اوچون 2-جی مرحله‌نین گوروشلری ژوئن آیینین 20-ده پراگ-دا و هرادج کرالوو شهرینده کئچیریله جک.
¼ -دن اعتباراً رئال‌لاشا‌جاق موسابیقه لره ایسه یالنیز پراگ ائو صاحب‌لیگی ائده‌جک.
شامپیوناتدا دؤرددبیر فینال 22 ژوئن، یاری فینال 24 ژوئن، فینال گوورشو ایسه 25 ژوئن ده اوینانا‌جاق.
ب قروپدا ایشتیراک ائدن تورکیه‌نین قادین بسکتبال تیمی صاباح تورکیه واختی ایله ساعات 16.00-دا سلوواکی، 17 ژوئن شنبه گونو ساعات 21.30-دا ایتالیا و 19 ژوئن ساعات 16.00-دا بلاروس ایله قارشی‌لاشا‌جاق.
